Anastasio Somoza Debayle

Anastasio Somoza Debayle (León, 1925eko abenduaren 5a - Asuncion, Paraguai, 1980ko irailaren 17a) nikaraguar militar, politikari eta diktadorea izan zen. 1967-1972 eta 1974-1979 bitartean Errepublikako presidentea izan zen. Guardia Nazionalaren buru gisa, de facto 1967tik 1979ra agindu zuen Nikaraguan.

 Bizitza 
Nikaraguako presidentea hautatu zuten 1967tik 1972ra, istilu askoren artean. 1972an kargua utzi zuen. 1974an berreskuratu zuen lehendakari kargua. Diktadura latz bezain ankerra ezarri zuen Nikaraguan. Giza eskubideak errespetatzen ez zituela eta, nazioarteko kritikak jaso eta pixkanaka babesak galdu ondotik, agintea utzi behar izan zuen 1979ko uztailean, Iraultza Sandinistari esker. 

Sandinistek aginpidea eskuratu ondoren, herrialdetik atera eta Paraguain erbesteratu zen. 1980ko irailaren 17an komando batek hil zuen AsunciónenJesús CEBERIO: Somoza, asesinado en su exilio de Paraguay Elpais.com. 1934tik boterean izan zen Somozatar diktadoreen dinastiako azken agintaria izan zen, aita eta anaiaren ondoren.

 Erreferentziak 

Kategoria:Nikaraguako presidenteak
Kategoria:Leondarrak (Nikaragua)
Kategoria:Somoza familia
Kategoria:Nikaraguako militarrak
Kategoria:Asuncionen hildakoak